Η μέθοδος με την οποία επιλέξαμε να εργαστούμε είναι η SCRUM η οποία βασίζεται στην παρατήρηση, την εμπειρία και τον πειραματισμό. Είναι ένας τρόπος εκτέλεσης εργασιών ομαδικά σε μικρά κομμάτια κάθε φορά με συνεχείς πειραματισμούς και βρόχους ανατροφοδότησης στην πορεία ώστε τα μέλη της ομάδας να μαθαίνουν και να βελτιώνονται καθώς προχωράνε. Η SCRUM απαιτεί ένα περιβάλλον όπου τα βήματα της εργασίας παραδίδονται σε σύντομους κύκλους του ενός μήνα ή λιγότερο, οι οποίοι κύκλοι ονομάζονται Sprints. Κατά τη διάρκεια κάθε Sprint υπάρχει συνεχής ανατροφοδότηση επιτρέποντας την επιθεώρηση και τη προσαρμογή της διαδικασίας και του τελικού προϊόντος. Η ομάδα SCRUM αποτελείται από έναν Scrum Master, έναν Product Owner (Ιδιοκτήτη Προϊόντος) και τους Προγραμματιστές (Developers). Ο Scrum Master είναι αυτός που χρησιμοποιώντας τις γνώσεις του για την SCRUM βοηθάει και οργανώνει την ομάδα έτσι ώστε να αποδειχθεί όσο πιο λειτουργική και αποτελεσματική μπορεί. Ο Ιδιοκτήτης Προϊόντος είναι αυτός που διασφαλίζει πως η ομάδα αναπτύσσει το πολυτιμότερο προϊόν βάση των ικανοτήτων τους. Τέλος, οι Προγραμματιστές είναι εκείνα τα μέλη της ομάδας που συνεργάζονται για να αναπτύξουν το τελικό προϊόν. Οι ομάδες SCRUM δεν έχουν υποομάδες ή ιεραρχίες αλλά πρόκειται για μια συνεκτική μονάδα επαγγελματιών που εστιάζουν σε έναν στόχο κάθε φορά. Εκτός αυτού, οι ομάδες SCRUM είναι διαλειτουργικές και αυτοδιαχειριζόμενες, δηλαδή όλα τα μέλη διαθέτουν τις απαραίτητες δεξιότητες για κάθε Sprint και οι αποφάσεις και ο διαμερισμός των εργασιών και ευθυνών αποφασίζεται συλλογικά. Το γεγονός ότι η ομάδα SCRUM παραμένει μικρή την καθιστά ευέλικτη έτσι ώστε να ολοκληρώσει το έργο της και την βρίσκει καλύτερη στο κομμάτι της επικοινωνίας και παραγωγικότητας.